প্রকাশিত: ০৫:২২, ০২ ফেব্রুয়ারি ২০২০
আপডেট: ০৫:২২, ০২ ফেব্রুয়ারি ২০২০
নিজস্ব প্রতিবেদক: বাংলা একাডেমি সাহিত্য পুরস্কার পেলেন ১০ কবি ও সাহিত্যিক। আজ রোববার (০২ ফেব্রুয়ারি) প্রধানমন্ত্রী শেখ হাসিনা বিজয়ীদের হাতে পুরস্কার তুলে দেন।
যারা বাংলা একাডেমি সাহিত্য পুরস্কার পেলেন তারা হলেন- কবিতায় কবি মাকিদ হায়দার, কথাসাহিত্যে ওয়াসি আহমেদ, প্রবন্ধ ও গবেষণায় স্বরোচিষ সরকার, অনুবাদে খায়রুল আলম সবুজ, নাটকে রতন সিদ্দিকী, শিশুসাহিত্যে রহিম শাহ, মুক্তিযুদ্ধ গবেষণায় রফিকুল ইসলাম বীরউত্তম, বিজ্ঞান ও কল্পবিজ্ঞানে নাদিরা মজুমদার, আত্মজীবনী-স্মৃতিকথা-ভ্রমণকাহিনিতে ফারুক মঈনুদ্দীন, লোকসাহিত্যে সাইমন জাকারিয়া।
বাংলা একাডেমির সাহিত্য পুরস্কারের আর্থিক মূল্য ২ লাখ টাকা। এছাড়া পুরস্কারপ্রাপ্ত প্রত্যেককে ক্রেস্ট ও সনদ দেয়া হয়। ১৯৬০ সাল থেকে বাংলা একাডেমি সাহিত্য পুরস্কার দেওয়া হচ্ছে।
উদ্বোধনী অনুষ্ঠানে সভাপতিত্ব করেন বাংলা একাডেমির সভাপতি জাতীয় অধ্যাপক ড. আনিসুজ্জামান। অন্যদের মধ্যে বক্তব্য রাখেন, সংস্কৃতি বিষয়ক পততিমন্ত্রী কে এম খালিদ, সচিব মো. আবু হেনা মোস্তফা কামাল, বাংলাদেশ পুস্তক প্রকাশক ও বিক্রেতা সমিতির (বাপুস) সভাপতি আরিফ হোসেন ছোটন।
স্বাগত বক্তব্য রাখেন বাংলা একাডেমির মহাপরিচালক কবি হাবিবুল্লাহ সিরাজী।